open-index/open-wikipedia-markdown huggingface dataset:
ஆத்தாளூர் வீரமாகாளியம்மன் கோயில்

**ஆத்தாளூர் வீரமாகாளியம்மன் கோயில்** தஞ்சாவூர் மாவட்டத்தில் உள்ள  அம்மன் கோயிலாகும்.

## அமைவிடம்
இக்கோயில் பேராவூரணிக்கு வடக்கில் 2 கி.மீ. தொலைவில் அமைந்துள்ளது.

## மூலவர்
இக்கோயிலிலுள்ள மூலவராக காளியம்மன் உள்ளார். அன்னையை ஆத்தா என்று கூறும் நிலையில் அவர் உள்ள ஊர் ஆத்தாளூர் என்றழைக்கப்படுகிறது.

## அமைப்பு
கோயில் மேற்கு நோக்கிய நிலையில் அமைந்துள்ளது. தீய சக்திகளை அழித்து, மக்களைக் காப்பதற்காக எட்டு கரங்களோடு, எருமைத் தலையினைக் கொண்டு அசுரனை காலால் மிதித்த கோலத்தில் உள்ளார். இங்குள்ள அம்மன் குளம் புனித தீர்த்தமாகக் கருதப்படுகிறது.வேப்ப மரமும், வன்னி மரமும் தல மரங்களாகும்.இங்கு ேவப்பமரம்,வன்னி மரம் மற்றும் வில்வ மரம் ஆகியன ஒரே இடத்தில் இருப்பது மிகவும் விசேசமாகும்.

## மேற்கோள்கள்

## வெளியிணைப்புகள்
* ஆத்தாளூர் வீரமாகாளியம்மன் திருக்கோயில்  தினமலர் கோயில்கள் 
* வீரமாகாளியம்மன் கோவில் கும்பாபிஷேகம் : திரளான பக்தர்கள் சாமி தரிசனம், தினத்தந்தி, 9 சூன் 2016

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
மருங்கப்பள்ளம் ஔஷதபுரீசுவரர் கோயில்

**மருங்கப்பள்ளம் ஔஷதபுரீசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் பேராவூரணிக்குக் கிழக்கில் 8 கி.மீ. தொலைவில் குருவிக்கரம்பை அருகில் உள்ளது. ஔஷதபுரி என்றும், மருந்துப்பள்ளம் என்றும் அழைக்கப்பட்ட இவ்வூர் தற்போது மருங்கப்பள்ளம் என்றழைக்கப்படுகிறது.

## இறைவன், இறைவி
அருமருந்துடையார் என்று இறைவனும், அருமருந்து நாயகி என்று இறைவியும் அழைக்கப்படும் பல சிவன் கோயில்கள் உள்ளன. இங்குள்ள இறைவன் மருந்தீசுவரர் என்ற பெயரில் ஔஷதீசுவரர் என்கின்ற வடமொழிப்பெயரைக் கொண்டு காணப்படுகிறார். இறைவி அருமருந்துடைய நாயகி ஆவார். நோய்வாய்ப்பட்டவர்கள் இங்குள்ள குளத்தில் குளித்துவிட்டு இறைவனையும், இறைவியையும் வணங்கி உடல் நலம் குணம் பெறுகின்றனர்.

## வரலாறு
தஞ்சாவூரை ஆண்ட இரண்டாம் சரபோஜி இக்கோயிலின் பெருமையை அறிந்து மருந்துப்பள்ளம் எனப்பட்ட கிராமத்தை இக்கோயிலுக்குத் தானமாகத் தந்துள்ளார்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
விளங்குளம் அட்சயபுரீசுவரர் கோயில்

**விளங்குளம் அட்சயபுரீசுவரர் கோயில்** என்பது தஞ்சாவூர் மாவட்டத்தில் உள்ள ஒரு சிவன் கோயில் ஆகும்.

## அமைவிடம்
இக்கோயில் பேராவூரணிக்கு தென் கிழக்கில் 12 கி. மீ. தொலைவில் உள்ளது. விளா மரங்கள் அதிகம் காணப்பட்டதால் இவ்வூர் விளாங்குளம் என்றழைக்கப்படுகிறது.

## இறைவன், இறைவி
திருவிளாமுடைய தம்பிரான் என்றும் அட்சயபுரீசுவரர் என்றும் இறைவன் அழைக்கப்படுகிறார். குறையாத செல்வத்தை அருளச் செய்கின்ற இறைவனோடு மென்மேலும் பெருக வைக்கின்ற அபிவிருத்திநாயகி என்ற பெயரில் இறைவி உள்ளார்.

## வரலாறு
சூரியனின் இரு மகன்களான சனீச்சுரனுக்கும், எமதருமனுக்கும் இடையே ஏற்பட்ட பகையின் காரணமாக சனீசுவரனை எமன் அடிக்கவே, எமனின் காலில் ஊனம் ஏற்பட்டது.  இதனால் சனீசுவரன் மனித உருவெடுத்து பிச்சையெடுக்கும் நிலை ஏற்பட்டது. அப்போது இப்பகுதியைக் கடந்து சென்றார். ஒரு விளாமரத்தின் வேர் இடறியது. அப்போது ஒரு பள்ளத்தில் விழுந்தார். அவர் விழுந்த நாள் சித்திரை வளர்பிறை, பூசம் நட்சத்திரம், சனிக்கிழமை அனைத்தும் ஒன்று சேர்ந்த நாளாக அமைந்தது. சனீசுவரன் விழுந்த பள்ளம் பூசஞானவாவி என்னும் புனித தீர்த்தமானது.  இறைவன் அருளால் கால் ஊனம் நீங்கியது.

## திருவிழாக்கள்
அட்சய திருதியை இக்கோயிலில் மிகவும் சிறப்பாகக் கொண்டாடப்படுகிறது. பூச நட்சத்திர நாள்கள் சிறப்பு பெற்ற நாளாக இக்கோயிலில் அமைகின்றன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
தயோகந்தக அமிலம்

**தயோகந்தக அமிலம்** *(Thiosulfuric acid)* என்பது கந்தகத்தின் ஆக்சோ அமிலம் ஆகும். தயோசல்பேட்டு உப்பைக் கொண்டு இந்த அமிலத்தை அமிலத்தன்மையுள்ள நீர்த்த கரைசலாக உருவாக்க முடியாது. ஏனெனில் தயோகந்தக அமிலம் நீரில் எளிதாக சிதைவடைந்து விடுகிறது. சில மிகச்சரியான வினை நிபந்தனைகளின் அடிப்படையில் சிதைவடையும் வினையில் பல்வேறு வேதிப் பொருட்கள் சிதைவு விளைபொருளாக உருவாகின்றன. கந்தகம், கந்தக டை ஆக்சைடு, ஐதரசன் சல்பைடு, பாலிசல்பேன்கள், கந்தக அமிலம் உள்ளிட்டவை இச்சிதைவு விளைபொர்ட்களாகும் . நீரற்ற முறைகளில் தயோகந்தக அமிலத்தை சிகிமித்டு உற்பத்தி செய்தார் :
:H2S + SO3 → H2S2O3•*n*Et2O (டை எத்தில் ஈதரில் −78 °செ இல்)
:Na2S2O3 + 2HCl → 2NaCl + H2S2O3•2Et2O  (டை எத்தில் ஈதரில் −78 °செ இல்)
:HSO3Cl + H2S → HCl + H2S2O3 (தாழ் வெப்பநிலை) 
நீரற்ற தயோகந்தக அமிலம் 0 பாகை செல்சியசு வெப்பநிலைக்கு கீழாகவும் சிதைவடைகிறது.
 
:H2S2O3 → H2S + SO3

ஆர்ட்ரீ-ஃபாக்/ஏபி இனிசியோ கணக்கிடுகளின் அடிப்படையில்  S- அமில மாற்றியன் O- அமில மாற்றியனைவிட அதிக நிலைப்புத்தன்மையுடன் காணப்படுவதாக கருதப்படுகிறது . இவற்றைத்தவிர ஐதரசன் சல்பைடு மற்றும் கந்தக மூவாக்சைடு சேர்ந்து உருவாகும் கூட்டுவிளை பொருள் (H2S•SO3,) , வெண்மை நிறத்திலான படிகத்திண்மம் ஒரு மாற்றியனாகும். இதையும் தாழ் வெப்பநிலையில் தயாரிக்கிறார்கள்.
 
## மேற்கோள்கள்

பகுப்பு:ஐதரசன் சேர்மங்கள்
பகுப்பு:கந்தக ஆக்சோ அமிலங்கள்
பகுப்பு:தயோசல்பேட்டுகள்
அசிகுளூட்டாமைடு

**அசிகுளூட்டாமைடு** *(Aceglutamide)* என்பது ஒரு மனக்கிளர்வூட்டி, நினைவூட்டி, குடல்புண் எதிர்ப்பு முகவர் என எசுப்பானியா மற்றும் யப்பானில் அங்கீகரிக்கப்பட்டு விற்பனை செய்யப்படும் ஒரு வேதிப்பொருளாகும். நியுராமினா என்ற வர்த்தகப் பெயராலும் அல்லது அசிகுளூட்டாமைடு அலுமினம் (வர்த்தகப் பெயர்:குளூமால்) இப்பொருள் அழைக்கப்படுகிறது. உடலிலும் மூளையிலும் குளுடாமேட்டு தயாரிப்பதற்கான முன்னோடிச் சேர்மமான, அமினோ அமிலம் எல்-குளுடாமினின் அசிட்டைலேற்ற வடிவமே அசிகுளூட்டாமைடு ஆகும். மேம்படுத்தப்பட்ட ஆற்றலும் நிலைப்புத்தன்மையும் உள்ள குளுட்டமினுக்கு முன்னிருப்பு மருந்தாக செயல்பட அசிகுளூட்டாமைடு பயன்படுகிறது. மனக்கிளர்வூட்டியாகவும் நினைவாற்றல் மேம்படுத்தியாகவும் அசிகுளூட்டாமைடு பயன்படுத்தப்படுகிறது. இதேபோல அசிகுளூடாமைடு அலுமினம் குடல்புண் மருத்துவத்தில் பயன்படுத்தப்படுகிறது. புரத ஆற்றல் ஊட்டச்சத்துக் குறைபாடு இழப்புகள் தோன்றாமல் தடுக்கும் குளுட்டமினுக்கு ஆதார மூலப்பொருளாகவும் இதைப் பயன்படுத்துகின்றனர். பெருமூளை இரத்தக் குறைவால் ஏற்படும் நரம்பியல் பாதுகாப்பு விளைவுகளுடன் .இம்மருந்து தொடர்புடையதாகக் கருதப்படுகிறது

## மேற்கோள்கள்
.

 
.

பகுப்பு:அலுமினியம் சேர்மங்கள்
பகுப்பு:அசிட்டமைடுகள்
அலுமினியம் அசிட்டோடார்டரேட்டு

**அலுமினியம் அசிட்டோடார்டரேட்டு** *(Aluminium acetotartrate)* எனப்து  C6H7AlO8 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஒரு கரிம அமிலம், மலச்சிக்கல் காரணி மற்றும் நச்சுக்கொல்லி என்று அறியப்படும் இச்சேர்மம் அசிட்டிக் அமிலம் மற்றும் டார்டாரிக் அமிலம் ஆகியனவற்றின் அலுமினியம் உப்பாகும் 

## தோற்றம்

நிரமற்ற அல்லது மஞ்சள் நிறப்படிகங்களாக அலுமினியம் அசிட்டோடார்டரேட்டு தோன்றுகிறது. தண்ணீரில் நன்றாகவும் ஆல்ககால் மற்றும் ஈதரில் மெதுவாகவும் கரைகிறது . 
 
## பயன்பாடுகள்

மூச்சுப் பாதை சிக்கல்களுக்கான சிகிச்சையில் பயன்படும் கரைசல்களில் அலுமினியம் அசிட்டோடார்டரேட்டு 0.5-2% கரைசலாகப் பயன்படுத்தப்படுகிறது. அலுமினியம் அசிட்டேட்டு கரைசலுக்கு மாற்றாகவும் 1-3% கரைசலாக அலுமினியம் அசிட்டோடார்டரேட்டு பயன்படுத்தப்படுகிறது.

பனிக்கடி, மொட்டுத் தோலழற்சி ஆகியனவற்றுக்கான மருந்துடை நீர்மமாகவும்,  தேய்மான நாசியழற்சிக்கு போரிக் அமிலத்துடன் சேர்ந்த மூக்குப்பொடியாகவும் பயன்படுகிறது. மேலும் இது புண்ணாற்றும் கிருமிநாசினி மேற்பூச்சாகவும் பயன்படுகிறது  

## மேற்கோள்கள்

பகுப்பு:அலுமினியம் சேர்மங்கள்
பகுப்பு:அசிட்டேட்டுகள்
பகுப்பு:டார்ட்டரேட்டுகள்
எஸ். புதூர் சனத் குமாரேசுவரர் கோயில்

**எஸ். புதூர் சனத் குமாரேசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும். 

## அமைவிடம்
திருவிடைமருதூர் வட்டத்தில் எஸ்.புதூரில் இக்கோயில் அமைந்துள்ளது. 

## இறைவன், இறைவி
இக்கோயிலின் மூலவராக சனத் குமாரேசுவரர் உள்ளார். இங்குள்ள இறைவி சௌந்தரநாயகி ஆவார்.  

## சிறப்பு
ஒரு முறை குபேரன் செய்த தவறால் தர்மம் அவரை விட்டு விலகிச் சென்றுவிடுகிறது. தன்னுடைய சாபம் நீங்குவதற்காக சப்தரிஷிகளிடம் கேட்க, அவர்கள் திருத்தண்டிகைபுரத்திற்குச் செல்லும்படி கூறினர். திருத்தண்டிகை என்றால் இறைவன் உலா வரும் பல்லக்கு என்று பொருள்படும். அத்தகு பெருமை பெற்ற இவ்வூருக்கு வந்து இக்கோயிலில் உள்ள சோம தீர்த்தத்தில் நீராடி, சாபம் நீங்கி, இழந்த செல்வத்தைப் பெற்றார். 

## திருவிழாக்கள்
பௌர்ணமி, சிவராத்திரி சிறப்பான விழாக்களாக இக்கோயிலில் கொண்டாடப்படுகின்றன. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
ஆண்டிமனி தெலூரைடு

**ஆண்டிமனி தெலூரைடு** *(Antimony telluride)* என்பது  Sb2Te3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சாம்பல்நிற படிகத்திண்மமான இச்சேர்மத்தின் உருகுநிலை, அடர்த்தி, நிறம் போன்ற பண்புகள் இச்சேர்மம் ஏற்கும் படிகவடிவத்திற்கு ஏற்ப மாறுபடுகின்றன. 

## தொகுப்பு முறை தயாரிப்பு

ஆண்டிமனியுடன் தெலுரியம் 500- 900 பாகை செல்சியசு வெப்பநிலையில் வினைபுரிந்து ஆண்டிமனி தெலூரைடு உருவாகிறது . 
2Sb(நீ) + 3Te(நீ) → Sb2Te3(நீ)

## பயன்கள்

ஆண்டிமனி, பிசுமத் போன்ற தனிமங்களின் மற்ற இரட்டை சால்கோகெனைடுகள் போல ஆண்டிமனி தெலூரைடும் இதனுடைய குறைகடத்திப் பண்புகளுக்காக ஆராயப்படுகிறது. இதனுடன் பொருத்தமான மாசு கலக்கப்பட்டு என் – வகை, பி – வகை குறைகடத்திகள் தயாரிக்கப்படுகின்றன . போலியிரட்டை உலோகமிடை திட்ட அமைப்பில் செருமேனியம்-ஆண்டிமனி-தெலூரியம் உடன் செருமேனியம்-தெலூரைடு உருவாகிறது (GeTe) .

பிசுமத் தெலூரைடு (Bi2Te3,) போலவே ஆண்டிமனி தெலூரைடும் பெரிய அளவில் வெப்பமின் விளைவைக் கொண்டுள்ளது. இதனால் திடநிலை குளிரூட்டிகளில் பயன்படுத்தப்படுகிறது . 
 
## மேற்கோள்கள்

பகுப்பு:தெலூரைடுகள்
பகுப்பு:ஆண்டிமனி(III) சேர்மங்கள்
நல்லிச்சேரி ஜம்புநாதசுவாமி கோயில்

**நல்லிச்சேரி ஜம்புநாதசுவாமி கோயில்** தஞ்சாவூர் மாவட்டத்தில் உள்ள சிவன் கோயிலாகும்.

## அமைவிடம்
அய்யம்பேட்டை அருகில் இக்கோயில் அமைந்துள்ளது. நந்திதேவர் வழிபட்டதால் இவ்வூர் நந்திகேசுவரம் என்றழைக்கப்பட்டது. நடுவுச்சேரி என்றும் அழைக்கப்பட்டது.  ஊரைச் சுற்றிலும் வயல்கள் நிறைந்த நிலையில் அறுவடையான நெல் இங்கு குவிக்கப்பட்டதால் நெல்லிச்சேரி என்று பெயர் பெற்றது. தற்போது நல்லிச்சேரி ஆக மாறியுள்ளது.

## இறைவன், இறைவி
இக்கோயிலின் மூலவராக ஜம்புநாதசுவாமி உள்ளார். இங்குள்ள இறைவி அலங்காரநாயகி ஆவார்.

## அமைப்பு
இக்கோயில்களுக்கு இரு வாயில்கள் உள்ளன. மூலவர் சன்னதிக்கு எதிரேயுள்ள மேற்கு வாசல் எப்போதும் பூட்டிய நிலையில் காணப்படும். இறைவி சன்னதிக்கு எதிரான வாயிலே முதன்மை வாயிலாக உள்ளது.  வைஷ்ணதேவி எனப்படும் நல்லிமங்கை வழிபட்ட தலமாகும்.

## திருவிழாக்கள்
பிரதோஷம், பௌர்ணமி, சிவராத்திரி சிறப்பான விழாக்களாக இக்கோயிலில் கொண்டாடப்படுகின்றன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
காயிர்வா, பீகார்

**காயிர்வா** *(Khairwa)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
 
## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி காயிர்வா கிராமத்தின் மக்கள்தொகை 497  நபர்கள் ஆகும். இவர்கள் 88 குடும்பங்களாக வாழ்கின்றனர். இம்மக்கள்தொகையில் 53.72% நபர்கள் ஆண்கள் மற்றும் 46.27% நபர்கள் பெண்களாவர். இக்கிராமத்தின் எழுத்தறிவு சதவீதம் 37.2% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 67% நபர்கள் ஆண்கள் மற்றும் 32% நபர்கள் பெண்களாவர். 22.33% நபர்கள் 6 வயதுக்கு குறைவானவர்களாக உள்ளனர்.
 
## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
அலெக்சாண்டர் கார்டியூ

**அலெக்சாண்டர் கார்டியூ** (Sir Alexander Gordon Cardew KCSI14 மார்ச்சு  1861 – 12 சனவரி 1937) என்பவர் இந்தியக் குடியியல்  அதிகாரியாகப் பணி செய்த ஆங்கிலேயர் ஆவார். இவர் 1919 மார்ச்சு 29 முதல் 1919 எப்பிரல் 10 வரை அந்தக் காலத்து மெட்றாசு மாநிலத்தில் தற்காலிக ஆளுநராகப் வகித்தவர்.

இங்கிலாந்தில் சாமர்செட்டில் பிறந்த கார்டியூ சாமர்செட்சயர் கல்லூரியிலும் ஆக்சுபோர்டு குவீன்சு கல்லூரியிலும் படித்தார். பின்னர் இந்தியக் குடியியல் பணியில் சேர்ந்தார்.

1885 முதல் 1990 வரை அரசில் துணைச்  செயலாளராகவும் 1892 முதல் 1899 வரை சிறைத் துறை அதிகாரியாகவும்  1906 முதல் 1919 வரை சென்னை மேலவை மன்றத்தில் உறுப்பினராகவும் பதவி வகித்தார். 

அன்றைய மெட்றாசு மாநிலத்தில் பல்வேறு துறைகளில் ஆதிக்க வகுப்பினரின் புள்ளி விளக்கங்களைத் தொகுத்து உரைத்தவர்.

## சான்றாவணம்

பகுப்பு:1861 பிறப்புகள்
பகுப்பு:1937 இறப்புகள்
பகுப்பு:தமிழக பிரித்தானிய ஆட்சியாளர்கள்
மாமல்லபுரம் வராக மண்டபம்

**மாமல்லபுரம் வராக மண்டபம்** என்பது, சென்னைக்குத் தெற்கே கிழக்குக் கடற்கரையோரமாக உள்ள பழங்காலத் துறைமுக நகரமான மாமல்லபுரத்தில் அமைந்துள்ள பல குடைவரைகளுள் ஒன்று. பாறை ஒன்றின் மேற்குப் புறத்தில் குடையப்பட்டு உள்ள இக்குடைவரை சிறியது எனினும் நேர்த்தியான வேலைப்பாடுகளுடன் கூடியது.

## அமைப்பு
இக்குடைவரையின் முகப்புப் பகுதி, தாங்குதளம், கைபிடிச் சுவர்களுடன் கூடிய படிகள், கபோதம் போன்ற உறுப்புக்களுடன் காணப்படுகின்றது. இக்குடைவரையின் மண்டபத்தில் ஒரு தூண் வரிசை மட்டுமே உள்ளது. முகப்பை அண்டி அமைந்த இவ்வரிசையில் இரண்டு முழுத்தூண்கள் உள்ளன. பக்கச் சுவர்களோடு ஒட்டியபடி இரண்டு அரைத்தூண்கள் அமைந்துள்ளன. தூண்களின் கீழ்ப்பகுதி இருக்கும் யாளியின் வடிவில் உள்ளது. முழுத்தூண்களில் யாளிகள் முன்புறம் நோக்கியவாறும், அரைத்தூண்களில் சுவருக்கு எதிர்ப்புறம் நோக்கியவாறும் அமைந்துள்ளன. தூண்களின் மேற்பகுதி எட்டுப்பட்டை கொண்டதாகவும், பல்வேறு தூண் உறுப்புக்களுடன் கூடியதாகவும் உள்ளது. மேலே போதிகைகள் உள்ளன.

மண்டபத்தின் பின்புறச் சுவரில் ஒரேயொரு கருவறை உள்ளது. இது மண்டபத்துக்குள் துருத்திக்கொண்டு இருக்கும் வகையில் அமைக்கப்பட்டுள்ளது. கருவறைக்குச் செல்வதற்குப் படிகள் அமைக்கப்பட்டுள்ளன.

## சிற்பங்கள்
கருவறையின் இரண்டு பக்கங்களிலும் வாயிற் காவலர் சிற்பங்கள் உள்ளன. மண்டபச் சுவர்களிலும் புடைப்புச் சிற்பங்கள் உள்ளன. பூமாதேவியைத் தாங்கி நிற்கும் வராகமூர்த்தி சிற்பம் வடக்குச் சுவரில் செதுக்கப்பட்டுள்ளது. தெற்குச் சுவரில் திருவிக்கிரமன், மூவுலகு அளந்த பெருமான் சிற்பத் தொகுதி உள்ளது. இவற்றைவிட, பின்புறச் சுவரில் திருமகளின் சிற்பமும், கொற்றவையின் சிற்பமும் உள்ளன.

இந்தக் குடைவரையில் வராகமூர்த்தியின் சிற்பம் இருப்பதால் இது வராக மண்டபம் என அழைக்கப்படுகிறது. எனினும், இக்கோயில் திருமாலின் இன்னொரு அவதாரமான நரசிம்மருக்காகவே அமைக்கப்பட்டது என்ற கருத்தும் உள்ளது.

## மேற்கோள்கள்

பகுப்பு:தமிழகத்துக் குடைவரைகள்
பகுப்பு:மாமல்லபுரம்
பகுப்பு:தமிழ்நாட்டிலுள்ள தொல்லியற்சின்னங்கள்
பகுப்பு:பல்லவர் கட்டிடக்கலை
பகுப்பு:ஏழாம் நூற்றாண்டு இந்துக் கோயில்கள்
தீவிர சிகிச்சைப் பிரிவு

**தீவிர சிகிச்சைப் பிரிவு** என்பது மருத்துவமனையில் மிகவும் கவலைக்கிடமான நோயாளிகளைக் கவனிக்க வேண்டி அவர்களைத் தனிப் பிரிவில் இருக்க வைத்து, சிறந்த மருத்துவர்கள் மற்றும் செவிலியர்கள் ஆகியோரால் சிகிச்சை அளிக்கப்படும் இடம் ஆகும்.  தனிக் கவனிப்பு, சிறப்புச் சிகிச்சையோடு நோயாளிகளுக்குத் தொற்று ஏற்படாமல், வருமுன் காப்போம் என்ற நோக்கத்தில் தீவிர சிகிச்சைப் பிரிவு உள்ளது. 1952 ஆம் ஆண்டில் கோப்பன்கேகனில் போலியோ பரவலாகத் தாக்கியபோது தீவிர சிகிச்சைப் பிரிவு என்னும் கருத்தாக்கம் உண்டானது.

பொதுப் பிரிவு போல் அல்லாமல்  இந்தப் பிரிவில் சிறந்த மருந்துகள், மருத்துவக் கருவிகள், நொடிதோறும் கண்காணிக்கும் பொறிகள் முதலியன பயன்பாட்டுக்கு இருக்கும்.

தீவிரத் தொற்று, உள்ளுறுப்புகள் செயலிழப்பு, மாரடைப்பு,  மூளைப் பாதிப்பு,  அறுவைப் பண்டுவத்துக்குப் பின் கவனிப்பு போன்ற காரணங்களுக்காகத் தீவிர சிகிச்சைப் பிரிவில் நோயாளிகளைச் சேர்ப்பர்.

## மேற்கோள்

பகுப்பு:மருத்துவச் சிறப்புத் துறைகள்
ரங்கராஜபுரம் இடும்பேசுவரசுவாமி கோயில்

**ஸ்ரீ ரங்கராஜபுரம் இடும்பேசஸ்வர சுவாமி கோயில்** தஞ்சாவூர் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் தஞ்சாவூர் மாவட்டத்தில் ரங்கராஜபுரம் என்னுமிடத்தில் கிழக்கு நோக்கிய நிலையில் அமைந்துள்ளது.
## தல வரலாறு
இத் தலத்திற்கு இப் பெயரை சூட்டியவர் மகா விஷ்ணு 
மண்ணியாற்றில் நீராடிவிட்டு இத்தலத்து இறைவனை ஆராதிக்க வந்த மகா விஷ்ணு இத்தலத்துக்கு அரங்கராஜபுரம் என பெயர் சூட்டினார். அதுவே தற்போது ஸ்ரீ ரங்கராஜபுரம் என்று அழைக்கப்படுகிறது. இறைவனை

## இறைவன், இறைவி
இக்கோயிலின் மூலவராக இடும்பேசுவரசுவாமி உள்ளார். இங்குள்ள இறைவி குசும குந்தலாம்பிகை ஆவார். மூலவர் அக்னிதேவனால் அமைக்கப்பட்டதாகக் கூறுவர்.

## சிறப்பு
வனவாசத்தில் இருந்த, பாண்டவர்களில் ஒருவரான பீமன், நள்ளிரவில் இடும்பனைக் கொன்றதால் அவர் பிரம்மஹத்தி தோஷத்தினால் பாதிக்கப்பட்டார். இக்கோயிலுக்கு வந்து இறைவனை வணங்கிய நிலையில் அவருக்கு தோஷம் நீங்கியது. அவர் இறைவனை இடும்பேசுவர சுவாமி என்று அழைத்தார். அப்பெயரே மூலவருக்கு அமைந்துவிட்டது.

## திருவிழாக்கள்
ஐப்பசி பௌர்ணமி, பௌர்ணமி, சிவராத்திரி, பிரதோஷம் போன்ற விழாக்கள் இக்கோயிலில் கொண்டாடப்படுகின்றன.

## மேற்கோள்கள்

தினத்தந்தி http://www.dailythanthi.com/Others/Devotional/2017/08/03180606/The-Lord-is-the-God-who-removes-the-virgin-virginity.vpf

பகுப்பு:தஞ்சாவூர் மாவட்டத்திலுள்ள சிவன் கோயில்கள்
உயிர்வளிக்கோரும் பயிற்சி

**உயிர்வளிக்கோரும் பயிற்சி** (*Aerobic exercise*)  அல்லது **இதயப் பயிற்சி** (*cardio*)  ஆற்றலை-உருவாக்க உயிர்வளியைக் கோரும் செயல்முறையை முதன்மையாகக் கொண்ட  உடற் பயிற்சி ஆகும்; இது குறைந்தளவு முதல் உயரளவு வரை தீவிரமானதாயிருக்கலாம். இதனைக் குறிப்பிடும் ஆங்கிலச் சொல்லான *ஆரோபிக்* என்பதற்கு பொதுவாக "கட்டற்ற உயிர்வளித் தேவைப்படுகின்ற அல்லது தொடர்புடைய" எனப் பொருள்படும். இந்தப் பயிற்சிகளின் போது ஆற்றல் தேவைகளை நிறைவேற்ற கணிசமான அளவில் ஆக்சிசன் பயன்படுத்தப்படுகின்றது. பொதுவாக, உயிரளவில் பயிற்சி செய்யாது, உயிர்வளிக் கோரும் வளர்சிதைமாற்றம் போதுமான அளவில் ஆதரவளிக்கும் இலகு முதல் மிதமான தீவிரமுள்ள பயிற்சிகள் நீண்ட நேரம் நிகழ்த்தப்படுகின்றன.

இத்தகைய அளவில் மேற்கொள்ளப்படும் பயிற்சிகள் இடைதூரம் முதல்  நீள்தொலைவு  வரையிலான ஓட்டம்/மெதுவோட்டம், நீச்சல், மிதிவண்டியோட்டுதல், நடத்தல் ஆகியனவாம்.

## மேற்சான்றுகள்

## உசாத்துணை

* Cooper, Kenneth C. *The New Aerobics.* Eldora, Iowa: Prairie Wind.
* Donatelle, Rebecca J. *Health: The Basics*. 6th ed. San Francisco: Pearson Education, Inc. 2005.
* Exercite Glossary. ''Definition: Aerobic Exercise''. Exercite Glossary Definition: Aerobic Exercise
* Hinkle, J. Scott. ''School Children and Fitness: Aerobics for Life''.  Ann Arbor, MI: ERIC
* Clearinghouse on Counseling and Personnel Services.
* Aberg MA, Pedersen NL, Torén K, Svartengren M, Bäckstrand B, Johnsson T, Cooper-Kuhn CM, Aberg ND, Nilsson M, & Kuhn HG. (2009) Cardiovascular fitness is associated with cognition in young adulthood. Proceedings of the National Academy of Sciences of the United States of America.
* Guiney, Hayley & Machado, Liana. Benefits of regular exercise for executive functioning in healthy populations. Psychon. Bull. Rev. 2013.
* Rendi, Maria, Szabo, Atila, Szabo, Tomas, Velenczei, Attila & Kovas, Arpad. Acute psychological benefits of aerobic exercise: A field study into the effects of exercise characteristics. Psychol, Health. Med. 2008.

பகுப்பு:உடற் பயிற்சி
பகுப்பு:இயன்முறை மருத்துவம்
கோ. இலட்சுமணன்

**கோ. இலட்சுமணன்** (*Govindaswamy Lakshmanan* 12 பெப்ரவரி 1924 - 10 சனவரி 2001) இந்திய அரசியல்வாதி தொழிற்சங்கவாதி, சமூகச் செயற்பாட்டாளர், திராவிட முன்னேற்றக் கழகத்தைச் சேர்ந்த நாடாளுமன்ற உறுப்பினர் ஆவார்.

## வாழ்க்கைக்குறிப்பு
தஞ்சை மாவட்டம் அறந்தாங்கியைச் சேர்ந்த இலட்சுமணன் பள்ளிப் படிப்பு மற்றும் கல்லூரிப் படிப்பு முடிந்ததும் நடுவணரசுப் பணியில் சேர்ந்தார். பொது வேலை நிறுத்தத்தில் ஈடுபட்ட காரணத்தால் வேலையிலிருந்து பணி நீக்கம் செய்யப்பட்டார். அரசியலில் ஈடுபாடு கொண்டு திராவிட முன்னேற்றக் கழகத்தில் சேர்ந்தார்.

## அரசியல் பணி

* 1980 இல் வடசென்னைத் தொகுதியில் நாடாளுமன்றத் தேர்தலில் போட்டியிட்டு மக்களவைக்குத் தேர்ந்தெடுக்கப்பட்டார்.
* முன்னதாக 1974 முதல் 1980 வரை இந்திய நாடாளுமன்றத்தின் மேலவையான  மாநிலங்களவை உறுப்பினராக இருந்தார்.
* 1980 முதல் 1984 வரை மக்களவையில் உதவி சபாநாயகராகப் பதவி வகித்தார்.
* மேற்கு செருமனி இங்கிலாந்து போன்ற நாடுகளில் பயணம் செய்துள்ளார்.

## மறைவு
மாரடைப்பு காரணமாக, சனவரி 10, 2001 அன்று தனது 78 வயதில் காலமானார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:1924 பிறப்புகள்
பகுப்பு:2001 இறப்புகள்
பகுப்பு:7வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
கண்டகி மண்டலம்

**கண்டகி மண்டலம்** (Gandaki Zone) () தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். கண்டகி மண்டலம் தென்மத்திய நேபாளத்தில் அமைந்துள்ளது. இம்மண்டலம் மேற்கு வளர்ச்சி பிராந்தியத்தில் உள்ளது.  நாட்டின் தலைநகரான காட்மாண்டிலிருந்து நூற்றி இருபத்தி ஐந்து கிலோ மீட்டர் தொலைவில் உள்ள பொக்காரா நகரம் காஸ்கி மாவட்டம், மேற்கு வளர்ச்சி வளர்ச்சி பிரந்தியம் மற்றும் கண்டகி மண்டலம் ஆகியவற்றின் தலைமையிடமாகும். இம்மண்டலம் ஆறு மாவட்டங்களும், இருநூற்றி தொன்னூற்றி இரண்டு கிராம வளர்ச்சி மன்றங்களும், ஆறு நகராட்சி மன்றங்களும் கொண்டது. நேபாளத்தின் முதல் மகாகவிஞர் *பானுகுப்த ஆச்சாரியா* இம்மண்டலத்தில் பிறந்தவர். 

## பெயர்க் காரணம்
இம்மண்டலத்தில் பாயும் ஆறுகளான காளி கண்டகி, திரிசூலி, புத்தி கண்டகி,  மர்சியாந்தி, மடி, சேத்தி கண்டகி மற்றும் தரௌதி எனப்படும் சப்த கண்டகி ஆறுகளால்  கண்டகி ஆறு உருவானதால், இம்மண்டலத்திற்கு கண்டகி மண்டலம் எனப்பெயராயிற்று.  

## மாவட்டங்கள்
தென்மத்திய நேபாளத்தில் அமைந்த இம்மண்டலத்தில் ஆறு மாவட்டங்கள் அமைந்துள்ளது. மண்டலத்தின் மலைப்பாங்கான குன்றுப் பகுதிகளில்  கோர்க்கா மாவட்டம், காஸ்கி மாவட்டம், லம்ஜுங் மாவட்டம்,  சியாங்ஜா மாவட்டம், தன்ஹு மாவட்டங்களும் மற்றும் இமயமலைப் பகுதிகளில்  மனாங் மாவட்டமும் அமைந்துள்ளது. 

## மக்கள் தொகையியல்
12,275 சதுர கிலோ மீட்டர் பரப்பளவு கொண்டது கண்டகி மண்டலம். 2011-ஆம் ஆண்டின் மக்கள் தொகை கணக்கெடுப்பின் படி, கண்டகி மண்டலத்தின் மொத்த மக்கள் தொகை 15,49,857 ஆகும்.  பல்வேறு பண்பாடு, பழக்க வழக்கங்கள், மொழிகள் சமயங்கள் வழங்கும் இம்மண்டலத்தின் மஹர் மக்கள், குரூங் மக்கள், கூர்க்கா மக்கள், நேவார் மக்கள், மகர் மக்கள், செட்டிரி மக்கள் நேபாளி மொழி, நேவாரி மொழி, காலே மொழி மற்றும் மகர் மொழிகள் பேசுகின்றனர். இம்மண்டலத்தின் இமயமலைப் பகுதி மாவட்டமான மனாங் மாவட்டத்தில்  பௌத்தர்கள் அதிகம் உள்ளனர்.

## சுற்றுலாத் தலங்கள்
இம்மண்டலத்தில் அன்னபூர்ணா மலை, மனாசுலு மலை, கோரக்க சித்தரின் கோயில், கோரமான காளி கோயில் மற்றும் *மனகாமனா கோயில்*  அமைந்துள்ளது.

## புவியியல் மற்றும் தட்ப வெப்பம்
இம்மண்டலத்தில் ஆறு மாவட்டங்களும், 292 கிராம வளர்ச்சி மன்றங்களும், ஆறு நகராட்சி மன்றங்களும் உள்ளது. கண்டகி மண்டலம் மலைபபாங்கான குன்றுப் பகுதிகளும் மற்றும் இமயமலை பகுதிகளையும் கொண்டது. இம்மண்டலத்தின் வடக்கு எல்லையாக சீனாவின் திபெத் தன்னாட்சிப் பகுதி உள்ளது. இம்மண்டலத்தின்  நிலப்பரப்பு  கடல் மட்டத்திலிருந்து 1,000  மீட்டர் முதல் 6,000 மீட்டர் உயரம் வரை இமயமலையில் பரவியுள்ளது. எனவே இம்மண்டலத்தின் தட்ப வெப்பம் மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,  துருவப் பகுதி காலநிலை, வெண்பனி படர்ந்த பகுதிகள்  என  ஐந்து நிலைகளில் காணப்படுகிறது. 

## இதனையும் காண்க
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாள மாநிலங்கள்
*நேபாளத்தின் மாவட்டங்கள்

## மேற்கோள்கள்

*
டையீல்சு – இரீசு வினை

**டையீல்சு – இரீசு வினை** *(Diels–Reese Reaction)* முதன் முதலில் 1934 ஆம் ஆண்டு ஓ. டையீல்சு மற்றும் யே. இரீசு ஆகியோரால் கண்டறியப்பட்டது. இவ்வினை மேலும் வில்லியம் இயரோன் என்பவரால் விரிவு படுத்தப்பட்டது. அடையாளம் காணப்படாத ஒர் இடைநிலை விளைபொருள்  அல்லது கூட்டுவிளைபொருள் வழியாக வினை நிகழ்கிறதென இயரோன் முன்மொழிந்தார். கரைப்பானை மாற்றுவதன் மூலமாக உருவாகும் விளைபொருள் மாறுபடுகிறது. அசிட்டிக் அமிலத்தை கரைப்பானாக பயன்படுத்தினால் (அமிலவகை pH) டைபீனைல்பிரசோலோன் உருவாகிறது. சைலீன் கரைப்பானாகப் பயன்படுத்தப்பட்டால் (நடுநிலை pH) இண்டோல் உருவாகிறது. பிரிடின் கரைப்பானாகப் பயன்படுத்தப்பட்டால் (காரவகை pH) கார்போமெத்தாக்சிகுயினோலின் உருவாகிறது, இச்சேர்மத்தை டை ஐதரோகுயினோலைன் சேர்மமாக தரமிறக்க இயலும்.

## மேற்கோள்கள்

பகுப்பு:பெயர் வினைகள்
இராசேசு கோபிநாதன்

**இராசேசு கோபிநாதன்** (Rajesh Gopinathan 1971) டாடா கன்சல்டன்சி சர்விசசு குழுமத்தின் தலைவர் மற்றும் மேலாண் இயக்குநர் ஆவார். இந்தப் பதவியை 2017 சனவரி 12 முதல் ஏற்றுக்கொண்டார். முன்னதாக இவர் இந்தக் குழுமத்தின் உதவி தலைவராகப் பணி ஆற்றினார்.

## வரலாற்றுக்குறிப்பு

1994 இல் திருச்சிராப்பள்ளி ஆர்.ஈ சி என்ற பொறியியல் கல்லூரியில் படித்துப் பொறியியல் பட்டம் பெற்றார். பின்னர் ஆமதாபாத் ஐ ஐ எம் நிறுவனத்தில் முதுவர் பட்டம் பெற்றார்.
2001 ஆம் ஆண்டில் டாடா கன்சல்டன்சியில் சேர்ந்த இராசேசு கோபிநாதன் படிப்படியாகப் பதவி உயர்வு பெற்று இப்பொழுது இந்தக் குழுமத்தின் தலைவர் ஆகியுள்ளார்.

## சான்றாவணம்

பகுப்பு:வாழும் மக்கள்
பகுப்பு:இந்தியத் தொழிலதிபர்கள்
பகுப்பு:1971 பிறப்புகள்
பகுப்பு:டாட்டா குழும நபர்கள்
ஆயக்குடி கைலாச நாதர் கோயில்

**ஆயக்குடி கைலாச நாதர் கோயில்** திருவாரூர் மாவட்டத்தில் உள்ள சிவன் கோயிலாகும். 

## அமைவிடம்
இக்கோயில் திருவாரூர் மாவட்டத்தில் ஆய்க்குடி என்னுமிடத்தில் அமைந்துள்ளது.

## இறைவன், இறைவி
இக்கோயிலின் மூலவராக கைலாசநாதர் உள்ளார். இங்குள்ள இறைவி விசாலாட்சி ஆவார். 

## சிறப்பு
திருவாரூர் மற்றும் அதனைச் சுற்றி அமைந்துள்ள கோயில்களுக்கு  தினமும் பூசை தொடர்ந்து நடப்பதற்காக ஆய்க்குடி என்ற ஒரு கிராமமே உருவாக்கப்பட்டதாகக் கூறுவர். அக்கோயில்களுக்கு விளக்கெரிப்பதற்காக எண்ணெய் இங்கிருந்து அனுப்பப்பட்ட பெருமையை உடையது.

## திருவிழாக்கள்
ஐப்பசி அன்னாபிசேகம், கார்த்திகைத் திருவிழா போன்ற விழாக்கள் இக்கோயிலில் கொண்டாடப்படுகின்றன. 

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
கோல் கும்பாஸ்

**கோல் கும்பாஸ்** (Gol Gumbaz) இந்தியா நாட்டின் கர்நாடகா மாநிலத்தில் பிஜப்பூர் மாவட்ட தலைநகர் பிஜப்பூர் நகரில் உள்ள அடக்கத்தல கட்டிடம் ஆகும்.இங்கு அடில் ஷாஹி பேரரசின் மன்னர் பிஜப்பூர் சுல்தானகத்தை ஆட்சி செய்த  முகமது அடில் ஷா அடக்கம் செய்யப்பட்டுள்ளார்.

இந்த அடக்கத்தலம் கி.பி.1656 இல் யாகூத் என்ற கட்டிடக்கலை நிபுணரால் கட்டப்பட்டது.
கோல் கும்பாஸ் என்றால் வட்டவடிவ குவிமாடம் என்று பொருள்படும். இது தக்காண சுல்தானகம் கட்டிடக்கலை பாணியில் கட்டப்பட்டது.

## வடிவமைப்பு

கோல் கும்பாஸ் கனகதுர வடிவ கட்டிடடமாகும்.ஒவ்வொரு பக்கமும் நீளம்,அகலம் மற்றும் உயரம் சமமாக 47.5 மீட்டர் கொண்டது. மேல்புற குவிமாடம் 44 மீட்டர் விட்டம் கொண்டது.
எட்டு குறுக்கிடும் வளைவுகள் மற்றும் 
இரண்டு சுழற்சி சதுரங்கள் ஆகியவை 
குவிமாடத்தை தாங்குகின்றன.நான்கு மூலைகளிலும் மூடிய குவிமாடம் எண்கோண கோபுரம் உள்ளே மாடி படிக்கட்டுகள் உள்ளன.
மேல் மாடியில் குவிமாடம் சூழப்பட்ட ஒரு சுற்று கேலரியில் திறக்கிறது.சமாதி மண்டபம் உள்ளே, ஒவ்வொரு பக்கத்திலும் சதுர மேடை உள்ளது.மேடையில் மத்தியில், ஒரு  அடில் ஷாஹி வம்சத்தின்  
நினைவுச் சின்னம் பலகை உள்ளது.
வடக்கு பகுதியில் மத்தியில், ஒரு பெரிய அரை-எண்கோண வளைகுடா வெளிப்புறமாக துருத்தியபடி உள்ளது. 

இந்த அடக்கத்தலம் உலகின் மிக பெரிய ஒற்றை அறை இடைவெளிகள் உள்ள அடக்கத்தலம் ஆகும்.

இக்கட்டிட மையத்தில்  இருந்து சாதாரணமாக பேசினாலும்  அனைத்துப் பகுதிகளுக்கும் தெளிவாகக் கேட்கும்படி ஒலியமைப்பு இருப்பது இதன் சிறப்பம்சம் ஆகு‌ம்.

## புகைப்பட தொகுப்பு

File:Dome Gol Gumbaz2.JPG|குவிமாடம் 
File:Inside the Dome Gol Gumbaz.JPG|உட்புறத்தில் இருந்து குவிமாடம் 
File:A view of Whispering Gallery Gol Gumbaz.JPG|ஒலியமைப்பு கூடம்
File:Art on the Walls of Gol Gumbaz.JPG|சுவர் வேலைபாடுகள்
File:Old GolGumbaz 1890.jpg|1860 இல் கோல் கும்பாஸ் 
File:Gol Gumbaz, Bijapur, Karnataka.jpg|நுழைவாயிலிருந்து கோல் கும்பாஸ் 
File:Minar, Gol Gumbaz, Bijapur, Karnataka.jpg|மினார் 
File:Historical Cannon near Golgumbaz, Vijayapura, India.JPG|வரலாற்று சிறப்புமிக்க பீரங்கி


## வெளி இணைப்புகள்

* Gol Gumbad on Archaeological Survey of India website
* ArchNet  digital library
* The Institute of Oriental Culture, University of Tokyo, Tokyo
*Listen to unique sound recordings in Gol Gumbad: acoustics described

## மேற்கோள்கள்

பகுப்பு:பிஜாப்பூர்
பகுப்பு:அடில் ஷாஹி பேரரசு
பகுப்பு:இந்தியக் கட்டிடங்கள்
பகுப்பு:கருநாடகத்தில் உள்ள கல்லறைகள்
பேரி மண்டலம்

**பேரி மண்டலம்**  (Bheri zone) () தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் மத்தியமேற்கு வளர்ச்சி பிராந்தியத்தில் அமைந்துள்ளது. பேரி மண்டலத்தின் நிர்வாகத் தலைமையிட நகரம் நேபாள்கஞ்ச் ஆகும். 

## மாவட்டங்கள்
இம்மண்டலத்தில் ஐந்து மாவட்டங்கள் அமைந்துள்ளது. 
பேரி மண்டலத்தின் வெளித் தராய் சமவெளியில் பாங்கே மற்றும்  பர்தியா மாவட்டங்களும்,  உள் தராய் சமவெளியில் சுர்க்கேத் மாவட்டமும், வடக்கின் குன்றுப் பகுதிகளில் தைலேக் மற்றும் ஜாஜர்கோட் மாவட்டங்களும் உள்ளது.
 
## நகரங்கள்
பேரி மண்டலத்தின் மலைப்பாங்கானப் பகுதிகளில் அமைந்த நாராயண், ஜாஜர்கோட் மற்றும் சிஞ்சு, இந்திரப்பூர் சிறுநகரங்களும் உள் மற்றும் வெளித் தராய் சமவெளிகளில் நேபாள்கஞ்ச், குலாரியா, கோஹல்பூர் மற்றும் பீரேந்திரநகர் நகரங்களும் அமைந்துள்ளது.

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, பேரி மண்டலத்தின் மக்கள் தொகை 17,01,767 ஆகும்.  இங்கு  அவதி மொழி, நேபாளி மொழி, உருது, நேவாரி மொழி மற்றும் பழங்குடி மலைவாழ் மக்கள் மொழிகளும் பேசப்படுகிறது.  இம்மண்டலத்தில் பஹூன் இன மக்கள், சத்திரிய இன மக்கள், மகர் மக்கள், நேவார் மக்கள், தாரு மக்கள், சுன்னார் மக்கள் மற்றும் காமி இன மக்கள் உள்ளனர். இந்து சமயம், பௌத்தம் மற்றும் இசுலாமிய சமயம் இங்கு பின்பற்றப்படுகிறது.
 
## புவியியல் மற்றும் தட்ப வெப்பம்
பேரி மண்டலத்தின் தெற்கில் இந்தியா எல்லையாக அமைந்துள்ளது. பேரி மண்டலம், தராய் சமவெயில் 124 மீட்டர் உயரத்திலிருந்து வடக்கே மலைப்பாங்கான பகுதிகளில் 5,000 மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம்,  மிதவெப்ப வளையம்,  மிதமான காலநிலை  என  நான்கு  நிலைகளில் காணப்படுகிறது. 
சிவாலிக் மலைகளில் அமைந்த பர்தியா தேசியப் பூங்கா 968 சதுர கிலோ மீட்டர் பரப்பளவில் அமைந்துள்ளது. இம்மண்டலத்தின் பர்தியா மாவட்டத்தில் கர்னாலி ஆறு பாய்கிறது. இவ்வாற்றில் காணப்படும் அரிய மீன் டால்பின்கள் அழிவின் விளிம்பு நிலையில் உள்ளது.

## மேற்கோள்கள்

நேபாளத்தின் மண்டலங்கள்
லும்பினி மண்டலம்

**லும்பினி மண்டலம்** (Lumbini zone) () தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் மேற்கு வளர்ச்சி பிராந்தியத்தில், மாநில எண் 5-இல் அமைந்துள்ளது. இம்மண்டலத்தின் நிர்வாகத் தலைமையிடம் *புத்வால்*  நகரம் ஆகும்.  பண்டைய சாக்கியர்களும், கோலியர்களும் இம்மண்டலத்தில் வாழ்ந்தனர். கௌதம புத்தர் பிறந்த பண்டைய  லும்பினி நகரம் மற்றும் கபிலவஸ்துவை யுனெஸ்கோ நிறுவனம், உலக பாரம்பரியக் களங்களில் ஒன்றாக அறிவித்துள்ளது.

## மாவட்டங்கள்
லும்பினி மண்டலம் ஆறு மாவட்டங்களைக் கொண்டது.
நேபாளத்தின் தெற்கே அமைந்த தராய் பகுதியில் கபிலவஸ்து, நவல்பராசி, வடக்கில் ரூபந்தேஹி மாவட்டங்களும், மலைப்பாங்கான குன்றுப் பகுதிகளில்  அர்காகாஞ்சி, குல்மி மற்றும் பால்பா மாவட்டங்களும் அடங்கியுள்ளது.

## புவியியல் மற்றும் தட்ப வெப்பம்
லும்பினி மண்டலம் கடல் மட்டத்திலிருந்து நூற்றி இருபது மீட்டர் முதல் இரண்டாயிரம் மீட்டர் உயரம் வரை   பரவியுள்ளது. எனவே இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம் மற்றும்  மிதவெப்ப வளையம் என  மூன்று  காலநிலைகளில் காணப்படுகிறது. இம்மண்டலம் தெற்கில் இந்தியாவின் பிகார் மாநிலத்தை எல்லையாகக் கொண்டுள்ளது.

## பொருளாதாரம்
காளி கண்டகி ஆறு, ரோகிணி ஆறு  தினௌ ஆறு, ரித்திஆறு, பூர்வா ஆறு,  சூம்சா ஆறு மற்றும் தோவன் ஆறு என ஆறு ஆறுகள் இம்மண்டலத்தில் பாய்கிறது.
இம்மண்டலத்தின் தராய் சமவெளிகளில் நெல், கோதுமை மற்றும் சோளம் அதிகம் பயிரிடப்படுகிறது. மலைப்பாங்கான குன்றுப் பகுதிகளில் அமைந்த அர்காகாஞ்சி, குல்மி மற்றும் பால்பா மாவட்டங்களில் காபி பயிரிடப்படுகிறது.

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, இம்மண்டலத்தின் மக்கள் தொகை 28,34,612 ஆகும். இம்மண்டலத்தின் மக்கள் நேபாள மொழி, அவதி மொழி, போஜ்புரி மொழி, மைதிலி மொழி மற்றும்  தாரு மொழியைப் பேசுகின்றனர். 

## இதனையும் காண்க
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாள மாநிலங்கள்

## மேற்கோள்கள்

பகுப்பு:நேபாளத்தின் மண்டலங்கள்
சிவப்புக் கவுணி (நெல்)

**சிவப்புக் கவுனி** (*Sivappu Kawni*) தமிழக பாரம்பரிய நெல் வகைகளில் ஒன்றான இது, தமிழ்நாட்டின் சிவகங்கை மாவட்டத்தைப் பிறப்பிடமாகக் கொண்டது. தமிழகம் முழுவதும் உள்ள புன்செய், மற்றும் செம்மண் நிலப் பகுதிகளில் அதிக மகசூல் தரக்கூடிய இந்நெல் வகை, நேரடி விதைப்புக்கு ஏற்ற இந்த இரகமாகும். வறட்சி, மற்றும் வெள்ளம் போன்ற இயற்கைப் பேரிடர்களை தாங்கி வளரக்கூடிய இந்நெல் இரகம், களைகளைகளைக் கட்டுப்படுத்தும் தன்மை உடையது.

## பண்புகள்
அங்கக வேளாண்மைக்கு ஏற்ற இராகமான இந்த நெல் வகை, சிவப்பு, மற்றும் கருப்பு என இருவேறு நிறங்களில் இதன் அரிசிகள் காணப்படுகிறது. ஆரோக்கியத்திற்கு ஆதாரமாக விளங்கும் இந்த அரிய வகை அரிசியில், உயிர் வளியேற்ற எதிர்ப்பொருள், (*Antioxidant*) மற்றும் “பூநீலம்” (*Anthocyanin*) போன்ற மூலப் பொருட்கள் நிறைந்துள்ளன.

## சாகுபடி
140 நாட்களில் அறுவடைக்கு வரக்கூடிய இந்நெல் வகை, ஒரு ஏக்கருக்கு சுமார் 1500 கிலோவரை மகசூல் தரவல்லது. 
குறைந்த முதலீட்டில் அதிக இலாபம் தரக்கூடிய இந்த நெல் இரகம், பூச்சிக்கொல்லிகள், மற்றும் இரசாயன உரங்கள் தேவையில்லை.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

## புற இணைப்புகள்
* சிவப்புக் கவுணி நெல் படிமம்
* பசுமை தமிழகம் |பாரம்பரிய நெல் சிவப்புக் கவுணி

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
நேபாள்கஞ்ச்

**நேபாள்கஞ்ச்** (Nepalgunj) (,
நேபாள நாட்டின் லும்பினி மாநிலத்தில் உள்ள பாங்கே மாவட்டத்தின் நிர்வாகத் தலைமையிட நகரமும், துணை மாநகராட்சியும் ஆகும்.

தராய் சமவெளியில் அமைந்த நேபாள்கஞ்ச் நகரத்தின் தெற்கில்  இந்தியாவின் உத்தரப் பிரதேச மாநிலத்தின் பகராயிச் மாவட்டம் எல்லையாக அமைந்துள்ளது.

தொழில் வளர்ச்சி அடைந்த நேபாள்கஞ்ச் நகரத்தில்  மேற்கு ரப்தி ஆற்றின் நீரால் வளமையாக உள்ளது.  
நேபாள்கஞ்சின் தென்மேற்கில் 85 கிலோ மீட்டர் தொலைவில் கோராயி நகரமும், 16 கிலோ மீட்டர் தொலைவில் கோஹால்பூர் நகரமும், 35 கிலோ மீட்டர் தொலைவில் குலாரியா நகரமும் அமைந்துள்ளது.

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, நேபாள்கஞ்ச் நகரத்தின் மக்கள் தொகை 1,28,450 ஆக உள்ளது.
நேபாள்கஞ்ச் நகரத்தில் நேபாள மொழி, பஹாரி மொழி, அவதி மொழிகள் பேசப்படுகிறது. இந்நகர மக்கள் இந்து சமயம், பௌத்தம், இசுலாம், சீக்கியம் மற்றும் கிறித்தவ சமயத்தை பின்பற்றுகின்றனர். இந்நகரத்தில் பாகேஸ்வரி கோயில் அமைந்துள்ளது.
 
## தட்ப வெப்பம்
நேபாள்கஞ்ச் நகரத்தின் தட்ப வெப்பம், கோடைகாலத்தில் அதிக பட்ச வெப்பநிலை 40° செல்சியசிற்கும் மேலாகவும், குளிர்காலத்தில் அதிக பட்ச வெப்பம்  4°செல்சியசுமாக உள்ளது.

## இதனையும் காண்க
* நேபாள நகரங்கள்

## மேற்கோள்கள்

## வெளி இணைப்புகள்
* http://nepalgunjnews.com/
* Website of Nepalgunj

பகுப்பு:நேபாள நகரங்கள்
பகுப்பு:லும்பினி மாநிலம்
இராபர்ட் ஜூலியசு டிரம்பிளர்

** இராபர்ட் ஜூலியசு டிரம்பிளர் (Robert Julius Trumpler)** ( 1915 வரை இராபர்ட் டிரம்பிளர், பிறப்பு: அக்தோபர் 2, 1886, சூரிச், சுவிட்சர்லாந்து; இறப்பு: செப்டம்பர் 10, 1956, பெர்க்கேலி, ஐக்கிய அமெரிக்கா) ஒரு சுவீடந்அமெரிக்க வானியலாளர் ஆவார்.

## வாழ்க்கைப்பணி
பள்ளிப் படிப்பு முடிந்த்தும் டிரம்பிளர் சூரிச் பல்கலைக்கழகத்தில் சேர்ந்தார். ஆனால் பிறகு கோட்டிங்டன் பல்கலைக்கழகத்துக்கு மாறினார். இங்கு இவர்1910 இல் தன் முனைவர் பட்ட்த்தைப் பெற்றார். 1915 இல் முதல் உலகப்போரின்போது, ஐக்கிய அமெரிக்காவுக்குப் புலம்பெயர்ந்து கலிபோர்னியா பல்கலைக்கழகத்தில் சேர்ந்தார். இவர் முதலில் அலெகனி வான்காணகத்தில் சேர்ந்து பின்னர் இலிக் வான்காணகத்துக்கு மாறினார். 1921 இல், அமெரிக்கவின் இயல்பான குடிமகனாக மாறினார். இவர் 1932 இல் அமெரிக்க தேசிய அறிவியல் கல்விக்கழகத்தின் உறுப்பினராகத் தேர்வு செய்யப்பட்டார்.

இவர் மிகத் தொலைவாக அமைந்த திறந்த பால்வெளிக் கொதுகளின் பொலிவை அலந்து எதிபார்த்த்தைவிடக் குறைவாகவும் அவற்றின் விண்மீன்கள் கூடுதலாகச் சிவப்பாகத் தோன்றுவதையும் கண்டார்.  இந்நிலையை பால்வெளிகளுக்கிடையே உள்ள உடுக்கணவெளித் தூசுகள் அவற்றின் ஒளியை பால்வெளியூடே சிதறச் செய்வதால் உருவாவதாக விளக்கினார். அதாவது பால்வெளி ஊடகம் ஒளியை உறிஞ்சுவதால் ஏற்படுகிறது என்றார்.

இவர் நமது பால்வழிப் பால்வெளியின் உருவளவை அளக்க, இவர் மேலும் திறந்த பால்வெளிக் கொத்துகளை ஆழமான ஆய்வால் விரிவாக அட்டவணைப் படுத்தினார். இவர் இந்த ஆய்வு சூரியன் நடுவில் உள்ளபடி, பால்வழியின் விட்டத்துக்கான மேல்வரம்பை பத்தாயிரம் பார்செக்காக அறுதியிடும் என முதலில் நினைத்தார். பின்னர் இதை இவர் திருத்திக்கொண்டார். திறந்த கொத்துகளை அட்டவணைப்படுத்தும்போது, அவற்றை அவற்றில் அமைந்த விண்மீன்களின் எண்ணிக்கையை வைத்தும் விண்மீன்களின் மையச் செறிவையும் தோற்றப் பொலிவையும் வைத்தும் வகைபடுத்துவதற்கான ஏற்பாடொன்றையும் உருவாக்கினார். இம்முறை  *டிரம்பிளர் வகைபாடு * எனப்படுகிறது., இது இன்றும் நடைமுறையில் உள்ளது.

## தகைமைகள்

பசிபிக் வானியல் கழகம் வானியலில் மிக அரிய முனைவர் ஆய்வுரையைத் தரும் வானியலாளருக்கு இவரது நினைவாக இராபர்ட் ஜே. டிரம்பிளர் விருதை நிறுவி வழங்கி வருகிறது.

*பின்வரும் வானியல் கூறுகளும் பொருள்களும் இவரது நினைவாகப் பெயரிடப்பட்டுள்ளன:*
* நிலாவின் டிரம்பிளர் குழிப்பள்ளம்.
* செவ்வாயின் டிரம்பிளர் குழிப்பள்ளம்.
*திறந்த பால்வெளிக் கொத்துகளின் வகைபாடு  *டிரம்பிளர் வகைபாடு*  என வழங்குகிறது.
* இவர் தொகுத்த திறந்த பால்வெளிக் கொத்துகளின் அட்டவணை *டிரம்பிளர் அட்டவணை*  எனப்படுகிறது.

## தேர்ந்தெடுத்த வெளியீடுகள்

* R.J. Trumpler, 1930. Preliminary results on the distances, dimensions and space distribution of open star clusters. Lick Obs. Bull. Vol XIV, No. 420 (1930) 154-188. Table 16 is the Trumpler catalog of open clusters, referred to as "Trumpler (or Tr) 1-37
* Robert Julius Trumpler, Harold F. Weaver 1962. *Statistical Astronomy* (Dover Publications, New York).  (reprinted from original published by the University of California, Berkeley, 1953)

## மேற்கோள்கள்

* National Academy of Sciences biography - Biographical Memoirs V.78 (2000)  pp.&nbsp;276&ndash;297
* The Munich Astro Archive – Robert Julius Trumpler (October 2, 1886 - September 10, 1956) 
* The Interstellar Medium: Dust 
*

## மேலும் படிக்க

* 

பகுப்பு:1886 பிறப்புகள்
பகுப்பு:1956 இறப்புகள்
பகுப்பு:அமெரிக்க வானியலாளர்கள்
பகுப்பு:சுவீடன் வானியலாளர்கள்
பகுப்பு:அண்டவியலாளர்கள்
மேச்சேரி ஆடு

**மேச்சேரி ஆடு** என்பது தமிழ்நாட்டில் காணப்படும் ஒரு செம்மறி ஆட்டு இனமாகும். இவை பெரும்பாலும் இறைச்சி தேவைக்காகவே வளர்க்கப்படுகின்றன. இவை சேலம் மாவட்டத்தின் மேச்சேரி, கொளத்தூர், நங்கவள்ளி, ஓமலூர் மற்றும் ஈரோடு,  தர்மபுரி மாவட்டம் ஆகிய மாவட்டங்களின் சில பகுதிகளிலும் காணப்படுகின்றன. இவை சேலம் மாவட்டம் மேச்சேரி ஊரின் பெயரில் இருந்து தோன்றியது.

## தோற்றம்
இந்த இன ஆடுகள் நடுத்தர உடல் அளவு கொண்டவையாக, இளம்பழுப்பு நிறத்தில் இருக்கும். மேலும் இவற்றில் ஆண், பெண் இரு ஆடுகளும் கொம்புகள் அற்று இருக்கின்றன. இவற்றின் வால் குட்டையாகவும், மெலிதாகவும் இருக்கும். வளர்ச்சியடைந்த கிடா 36 கி.கி எடையுடனும், பெட்டை ஆடுகள் 22 கி.கி எடையுடனும் இருக்கும். இவற்றின் தோல், தரத்தில் உயர்ந்ததாக கருதப்படுகின்றது. மேலும் மற்ற இன ஆடுகளைவிட மொத்த உடல் எடையில் இறைச்சி கொடுக்கும் விழுக்காடு கூடுதல் ஆகும். 

## ஆராய்ச்சி மையம்
இந்த ஆடுகளின் இன ஆராய்ச்சிக்காக 1978 ஆம் ஆண்டு மேச்சேரியில் ஆடு ஆராய்ச்சி நிலையம்  அரசால் துவக்கப்பட்டு பாரம்பரிய மேச்சேரி செம்மறி ஆடுகள் குறித்து பல்வேறு ஆராய்ச்சிகள் மேற்கொள்ளப்பட்டு வருகின்றன.

## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:செம்மறி ஆடுகள்
பகுப்பு:தமிழ்நாட்டில் கால்நடை வளர்ப்பு
அச்சுதமங்கலம் காசி விசுவநாதர் கோயில்

**அச்சுதமங்கலம் காசி விசுவநாதர் கோயில்** திருவாரூர் மாவட்டத்தில் உள்ள சிவன் கோயிலாகும். 

## அமைவிடம்
இக்கோயில் திருவாரூர் மாவட்டத்தில் அச்சுதமங்கலம் என்னுமிடத்தில் அமைந்துள்ளது.

## இறைவன், இறைவி
இக்கோயிலின் மூலவராக காசி விசுவநாதர் உள்ளார். இங்குள்ள இறைவி விசாலாட்சி ஆவார். 

## சிறப்பு
இக்கோயில் பஞ்ச பாண்டவர்கள் வழிபட்ட பெருமையை உடையதாகும். தருமர் தவமிருந்து சிவனை வணங்கிய இடமாகவும் இக்கோயில் கருதப்படுகிறது. உண்மையே பேசிவந்த அரிச்சந்திரன் பல கோயில்களைத் தரிசித்துவிட்டு இங்கு வழிபட்டு இத்தல இறைவனின் அருளை உணர்ந்தார்.அவ்வாறே இங்குள்ள தீர்த்தம் மிக சிறப்பானது என்பதையும் உணர்ந்தார். 

## திருவிழாக்கள்
பிரதோஷம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன. 

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
விடையபுரம் மீனாட்சி சுந்தரேசுவரர் கோயில்

**விடையபுரம் மீனாட்சி சுந்தரேசுவரர் கோயில்** திருவாரூர் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் திருவாரூர் மாவட்டத்தில் குடவாசல் வட்டத்தில் விடையபுரம் என்னுமிடத்தில் அமைந்துள்ளது.

## இறைவன், இறைவி
இக்கோயிலின் மூலவராக சுந்தரேசுவரர் உள்ளார். இங்குள்ள இறைவி மீனாட்சி ஆவார்.

## அமைப்பு
இக்கோயிலின் நுழைவாயிலில் ராஜகோபுரம் உள்ளது. சிவன் கிழக்கு பார்த்த நிலையில் உள்ளார். சிவனை நோக்கிய நிலையில் பலி பீடத்திற்கு முன்பாக நந்தி கழுத்தை வலது பக்கம் சாய்ந்த நிலையில் அமைந்துள்ளது.

## திருவிழாக்கள்
பௌர்ணமி, பிரதோஷம், சிவராத்திரி, நவராத்திரி, பங்குனி உத்திரம் போன்ற விழாக்கள் இக்கோயிலில் கொண்டாடப்படுகின்றன.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
இரிக்கார்டோ ஜியாக்கோனி

**இரிக்கார்டோ ஜியாக்கோனி** (*Riccardo Giacconi*, அக்டோபர் 6, 1931 – டிசம்பர் 9, 2018) ஓர் அமெரிக்க நோபல் பரிசு பெற்ற வானியற்பியலாளர் ஆவார். இவர் X-கதிர் வானியலை உருவாக்கினார். இவர் ஜான் ஆப்கின்சு பல்கலைக்கழகத்தில் பேராசிரியராகப் பணியாற்றினார்.

## வாழ்க்கை
இவர் இத்தாலியில் ஜெனோவாவில் பிறந்தார்.இவர் வானியற்பியல் ஆய்வு செய்ய, அமெரிக்காவுக்குப் புலம்பெயரும் முன்பு மிலான் பல்கலைக்கழகத்தின் முந்தைய இலாரியா பட்டத்தைப் பெற்றார்.

புவியின் வளிமண்டலம் அண்ட X-கதிரை உட்கவர்ந்துவிடுவதால், X-கதிர் வானியலுக்கு விண்வெளியில் அமைந்த தொலைநோக்கிகள் தேவைப்படுகின்றன.  இச்சிக்கலுக்கு தீர்வு கான முனைந்த கியாக்கோனி, X-கதிர் வானியலுக்கான தனித்த கருவிகளை வடிவமைப்பதில் ஈடுபட்டார்;இவற்றில் ஏவூர்தியக ஒற்றி அல்லது காணிகளை 1950 களிலும் 1960 களிலும் முதல் X-கதிர் வானியல் செயற்கைக்கோளான உகுருவை 1970 களிலும் வடிவமைத்து உருவாக்கினார்.இவரது முன்னோடி ஆராய்ச்சிகள் 1978 இல் அய்ன்சுட்டீன் வான்காணகத்தில் தொடர்ந்தன. அங்கேயும் பின்னர் சந்திரா X-கதிர் வான்காணகத்திலும் முதல்  X-கதிர்வழிப் படம் எடுக்கும் தொலைநோக்கியை வடிவமைத்தார். அது விண்வெளியில் 1999 இல் நிறுவப்பட்டு, இன்றும் தொடர்ந்து இயங்கிவருகிறது. இவர் வானியலின் பிற புலங்களிலும் தன் புலமையை நிலைநாட்டியுள்ளார். இவர் பின்னர் விண்வெளித் தொலைநோக்கி அறிவியல் நிறுவனத்தின் முதல் இயக்குநர் ஆனார். இவர் அபுள் விண்வெளித் தொலைநோக்கி அறிவியல் இயக்க மையத்தின் இயக்குநரும் ஆனார்.

இவர் மசாட்டோழ்சி கோழ்சிபா, இரேமாண்டு டேவிசு இளவல் ஆகியோருடன் இணைந்து 2002 ஆம் ஆண்டிற்கான இயற்பியல் நோபல் பரிசைப் பெற்றார். இப்பரிசு இவருக்கு "அண்ட X-கதிர்வாயில்களைக் கண்டறிய உதவிய இவரது வானியற்பியலின் முன்னோடி ஆராய்ச்சிக்காகத் தரப்பட்டது".

இவர் (1982-1997) கால இடைவெளியில் இயற்பியல், வானியல் பேராசிரியராகவும் 1998 முதல் ஜான்சு ஆப்கின்சு பல்கலைக்கழக ஆராய்ச்சிப் பேராசிரிராகவும் இருந்தார். இப்போது பல்கலைக்கழகப் பேராசிரியராக உள்ளார்.  இவர் (1993=1999) கால இடைவெளியிலைரோப்பிய தென் வான்காணகத்துக்குப் பொது இயக்குநராக இருந்துள்ளார். இவர் அண்மையில் நாசாவின் சந்திரா கதிர் வான்காணகத்தின்சாந்திரா ஆழ்புல- தென் திட்ட முதன்மை புலனாய்வாளராக உள்ளார்.

## தகைமைகளும் விருதுகளும்
* வானியலுக்கான எலன் பி, வார்னர் பரிசு (1966)
* புரூசு பதக்கம் (1981)
* என்றி மோரிசு இரசல் விரிவுரைத்தகைமை (1981)
* கைன்மன் வானியற்பியல் பரிசு (1981)
* அரசு வானியல் கழகப் பொற்பதக்கம் (1982)
* இயற்பியலில் வுல்ஃப் பரிசு (1987)
* இயற்பியலில் நோபல் பரிசு (2002)
* தேசிய அறிவியல் பதக்கம் (2003)
* கார்ல் சுவார்சுசைல்டு பதக்கம் (2004)
* குறுங்கோள் 3371 ஜியாக்கோனி

## மேற்கோள்கள்

## வெளி இணைப்புகள்

*  including the Nobel Lecture December 8, 2002 *The Dawn of X-Ray Astronomy*

பகுப்பு:1931 பிறப்புகள்
பகுப்பு:2018 இறப்புகள்
பகுப்பு:அமெரிக்க வானியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற இத்தாலியர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:இத்தாலிய வானியலாளர்கள்
அப்பரசம்பேட்டை ஆபத்சகாயேசுவரர் கோயில்

**அப்பரசம்பேட்டை ஆபத்சகாயேசுவரர் கோயில்** என்பது திருவாரூர் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் திருவாரூர் மாவட்டத்தில் குடவாசல் வட்டத்தில் விடையபுரம் என்னுமிடத்தில் அமைந்துள்ளது.

## இறைவன், இறைவி
இக்கோயிலின் மூலவராக ஆபத்சகாயேசுவரர் உள்ளார். இங்குள்ள இறைவி அகிலாண்டேசுவரி ஆவார். 

## அமைப்பு
இக்கோயிலின் மூலவருக்குத் தலையில் வெட்டியது போல வடு அமைந்துள்ளது சிறப்பாகும். இறைவி அபய முத்திரையுடன் காணப்படுகிறார். அம்மன் சன்னதி அருகில் கால பைரவர் காணப்படுகிறார். சண்டிகேசுவரர், தட்சிணாமூர்த்தி ஆகியோர் இங்கு உள்ளனர்.

## திருவிழாக்கள்
பௌர்ணமி, பிரதோஷம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன. 

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
திருவாரூர் கைலாச நாதர் கோயில்

**திருவாரூர் கைலாச நாதர் கோயில்** என்பது திருவாரூர் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் திருவாரூர் மாவட்டத்தில் அமைந்துள்ளது.

## இறைவன், இறைவி
இக்கோயிலின் மூலவராக கைலாச நாதர் உள்ளார். இங்குள்ள இறைவி மாணிக்கவல்லி ஆவார். கைலாசம் செல்ல முடியாதவர்கள் இங்கு வந்து வணங்கினால் சிறப்பு என்று கருதுகின்றனர்.

## அமைப்பு
இக்கோயில் இரண்டு நிலை ராஜகோபுரத்துடன் மேற்கு நோக்கிய நிலையில் அமைந்துள்ளது. தியாகராஜர் கோயிலை நோக்கிய நிலையில் காணப்படுகிறது.சிவனுக்கு வலது புறம் விநாயகரும், இடது புறம் முருகனும் காணப்படுகின்றனர். சண்டிகேசுவரர் சன்னதி இக்கோயிலில் உள்ளது.

## திருவிழாக்கள்
மாசி மகம், பிரதோஷம், அமாவாசை, ஆருத்ரா தரிசனம், பங்குனி உத்திரம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
விசாகப்பட்டினம் விமான நிலையம்

**விசாகப்பட்டினம் சர்வதேச விமான நிலையம்** , இந்திய மாநிலமான ஆந்திரப் பிரதேசத்தின் விசாகப்பட்டினத்தில் அமைந்துள்ளது. இது ஆந்திராவிலேயே அதிக மக்கள் வந்து செல்லக்கூடிய விமான நிலையம் ஆகும். ஆந்திராவின் மிகப் பெரிய விமான நிலையம் இதுவே. இங்கு மக்களுக்கான விமானங்கள் மட்டுமின்றி, இந்தியக் கடற்படையின் வான்படை விமானங்களும் நிறுத்தப்பட்டிருக்கின்றன. இங்கிருந்து துபாய், சிங்கப்பூர், கோலாலம்பூர் ஆகிய இடங்களுக்கு விமானங்கள் இயக்கப்படுகின்றன.

## விமானங்களும் சென்று சேரும் இடங்களும்

## புள்ளிவிவரங்கள்

## சான்றுகள்

## இணைப்புகள்

*

பகுப்பு:இந்திய வானூர்தி நிலையங்கள்
பகுப்பு:இந்திய பன்னாட்டு வானூர்தி நிலையங்கள்
பகுப்பு:ஆந்திரப் பிரதேசத்தில் உள்ள வானூர்தி நிலையங்கள்
பகுப்பு:விசாகப்பட்டினம் மாவட்டம்
ஒட்டக்குடி திருநங்காளீசுவரர் கோயில்

**ஒட்டக்குடி திருநங்காளீசுவரர் கோயில்** திருவாரூர் மாவட்டத்தில் உள்ள சிவன் கோயிலாகும். 

## அமைவிடம்
இக்கோயில் திருவாரூர் மாவட்டத்தில் குடவாசல் வட்டத்தில்அமைந்துள்ளது.

## இறைவன், இறைவி
இக்கோயிலின் மூலவராக திருநங்காளீசுவரர் உள்ளார். இங்குள்ள இறைவி காமக்கோட்டத்து நாச்சியார் ஆவார். 

## அமைப்பு
இக்கோயிலின் ராஜ கோபுரத்தின் கிழக்கே வாயில் அமைந்துள்ளது. நுழைவாயிலின் இடப்புறம் காளி சன்னதி தனியாக காணப்படுகிறது. செல்வ கணபதி, பைரவர், வள்ளி தெய்வானையுடன் கூடிய சுப்பிரமணியர், தட்சிணாமூர்த்தி, துர்க்கை, சனீசுவரன் ஆகியோர்  காணப்படுகின்றனர். ஈசான மூலையில் சண்டிகேசுவரரும், சண்டிகேசுவரியும் உள்ளனர். 

## திருவிழாக்கள்
பிரதோஷம், பௌர்ணமி, அமாவாசை, ஆருத்ரா தரிசனம், பங்குனி உத்திரம், சிவராத்திரி, மாசி மகம் போன்ற விழாக்கள் இக்கோயிலில் கொண்டாடப்படுகின்றன. 

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
திருப்பணிப்பேட்டை சுந்தரேசுவரர் கோயில்

**திருப்பணிப்பேட்டை சுந்தரேசுவரர் கோயில்** என்பது திருவாரூர் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் திருவாரூர் மாவட்டத்தில் கமலாபுரம் அருகில் அமைந்துள்ளது.

## இறைவன், இறைவி
இக்கோயிலின் மூலவராக சுந்தரேசுவரர் உள்ளார். இங்குள்ள இறைவி அன்னபூரணி ஆவார். இறைவன் மேற்கு பார்த்த நிலையிலும், இறைவி கிழக்கு பார்த்த நிலையிலும் உள்ளனர்.

## அமைப்பு
இக்கோயிலின் திருச்சுற்றில் விநாயகர், வள்ளி தெய்வானையுடன் கூடிய சுப்பிரமணியர், மகாலட்சுமி ஆகியோர் உள்ளனர். சண்டிகேசுவரர், நவக்கிரகங்கள், தட்சிணாமூர்த்தி உள்ளிட்டோர் காணப்படுகின்றனர். அனைத்து கடவுள்களையும் வணங்கியபின் நந்தவனம் செல்லும் வகையில் வழி அமைக்கப்பட்டுள்ளது.

## திருவிழாக்கள்
பிரதோஷம், அமாவாசை, ஆருத்ரா தரிசனம், பங்குனி உத்திரம், சிவராத்திரி, மாசி மகம் போன்ற விழாக்கள் இக்கோயிலில் கொண்டாடப்படுகின்றன.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
ஆண்டிமனி பென்டாசல்பைடு

**ஆண்டிமனி பென்டாசல்பைடு** *(Antimony pentasulfide)* என்பது S5Sb2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆண்டிமனியும் கந்தகமும் சேர்ந்து உருவாகும் இச்சேர்மம் ஆண்டிமனி சிவப்பு என்ற பெயராலும் அறியப்படுகிறது. பகுதிப்பொருள்கள் வெவ்வேறு அளவுகளில் இணைந்து விகிதச்சமமற்று இச்சேர்மம் உருவாகிறது. மேலும் இச்சேர்மத்தின் சரியான கட்டமைப்பு அறியப்படவில்லை. வர்த்தக மாதிரிகள் பெரும்பாலும் கந்தகத்தை மாசாகப் பெற்றுள்ளன. சாக்சுலெட் வடிகட்டிப் பிரிப்பானில் உள்ள கார்பன் டை சல்பைடு கரைசலில் கழுவுதல் மூலம் இக்கந்தகத்தைப் பிரித்தெடுக்கலாம்.

## தயாரிப்பு

ஆண்டிமனியுடன் கந்தகத்தைச் சேர்த்து 250 – 400 பாகை செல்சியசு வெப்பநிலையில், மந்தமாம வளிமண்டல அழுத்தத்தில் வினைபுரியச் செய்தால் ஆண்டிமனி பென்டாசல்பைடு உருவாகிறது.

## பயன்கள்

சிவப்புச் சாயமாக ஆண்டிமனி பென்டாசல்பைடு பயன்படுத்தப்படுகிறது. சிக்கிலிப்சு உப்பு எனப்படும் சோடியம் தயோஆண்டிமோனியேட்டு (Na3SbS4,) தயாரிப்பதற்கான முன்னோடி சேர்மமாகவும் இது பயன்படுகிறது. இவ்வினைக்கான சமன்பாடு:

3 Na2S + Sb2S5  +  9 H2O   →   2 Na3SbS4•9H2O

## இயற்பியல் பண்புகள்

பல சல்பைடுகளைப் போல ஆண்டிமனி பென்டாசல்பைடும் ஐதரோ குளோரிக் அமிலம் போன்ற வலிமையான அமிலங்களுடன் சேர்த்து சூடாக்கும் போது  ஐதரசன் சல்பைடை வெளிவிடுகிறது.
 
6 HCl   +   Sb2S5   →   2 SbCl3   +   3 H2S   +   2 S

மோசுபாவுர் நிறமாலையியல் ஆண்டிமனி பென்டாசல்பைடு ஒரு ஆண்டிமனி(III) வழிப்பொருள் என பகுப்பாய்வு செய்கிறது. இதனால் அமிலமாக்கலின் போது ஆண்டிமனி(V) குளோரைடுக்குப் பதிலாக ஆண்டிமனி(III) குளோரைடு உருவாகிறது. இதிலிருந்து பாசுபரசு(V) சேர்மமான பாசுபரசு பென்டாசல்பைடின் ஓரினவரிசைச் சேர்மமாக ஆண்டிமனி பென்டாசல்பைடு இல்லை என்பது உறுதியாகிறது.

## மேற்கோள்கள்

பகுப்பு:ஆண்டிமனி சேர்மங்கள்
பகுப்பு:சல்பைடுகள்
பன்வாரியா

**பன்வாரியா** *(Banwaria)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பன்வாரியா கிராமத்தின் மக்கள்தொகை 2230  நபர்கள் ஆகும். இவர்கள் 398 குடும்பங்களில் வாழ்ந்தனர். இம்மக்கள்தொகையில் 52.87% நபர்கள் ஆண்கள் மற்றும் 42.82% நபர்கள் பெண்களாவர். இந்நகரின்  எழுத்தறிவு சதவீதம் 50.37% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 63.76% நபர்கள் ஆண்கள் மற்றும் 36.23% நபர்கள் பெண்களாவர். மக்கள் தொகையில் 19.46% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
கர்ணாலி மண்டலம்

**கர்ணாலி மண்டலம்** (Karnali zone) () தெற்காசியாவின் நேபாள நாட்டின், மத்தியமேற்கு வளர்ச்சி பிராந்தியத்தில் அமைந்துள்ள மூன்று மூன்று மண்டலங்களில் ஒன்றாகும். இமயமலையில் அமைந்த கர்ணலி மண்டலத்தின் நிர்வாகத் தலைமையிடம் சூம்லா மாவட்டத் தலைமையிட நகரமான **சூம்லா** ஆகும். இம்மண்டலம் மக்கள் தொகை மிகவும் குறைந்த அளவு கொண்டது.

கர்ணாலி மண்டலம் தேசியத் தலைநகரான காட்மாண்டு நகரத்திலிருந்து தொலை தூரத்தில் அமைந்ததும், எளிதில் அடைய இயலாததும்,  கல்வி, வேலைவாய்ப்பு மற்றும் பொருளாதாரத்தில் மிகவும் பின் தங்கியதாகும். இம்மண்டலத்தின் காளிகோட் மாவட்டம் தவிர பிற மாவட்டத் தலைமையிடங்களில் சிறு வானூர்தி நிலையங்கள் செயல்படுகிறது.

## மாவட்டங்கள்
இமயமலைப் பகுதியில் அமைந்த கர்ணாலி மண்டலம் ஐந்து மாவட்டங்களைக் கொண்டுள்ளது. அவைகள்,  டோல்பா மாவட்டம், ஹும்லா மாவட்டம், சூம்லா மாவட்டம், காளிகோட் மாவட்டம் மற்றும் முகு மாவட்டம் ஆகும்.

## தேசியப் பூங்காக்களும், ஏரிகளும்
நேபாளத்தில் கர்ணாலி மண்டலம் பரப்பளவில் மிகப் பெரியதாகும். இம்மண்டலத்தில் **ஷெய் பொக்சுந்தோ தேசியப் பூங்கா** மற்றும் **ராரா தேசியப் பூங்கா** என இரண்டு தேசியப் பூங்காக்கள் கொண்டுள்ளது.  *பொக்சுந்தா ஏரி*  நேபாளத்தில் மிகவும் ஆழமான ஏரியாகும். மேலும் 10.8 சதுர கிலோ மீட்டர் பரப்பளவு கொண்ட  *ராரா ஏரி* யை நேபாளத்தின் முத்து என அழைக்கப்படுகிறது. இத்தேசியப் பூங்காக்கள் பனிச்சிறுத்தைகள் கொண்டது.

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, கர்ணாலி மண்டலத்தின் மக்கள் தொகை 3,88,713 ஆகும்.  திபத்தை ஒட்டியுள்ள இம்மண்டலத்தின் வடக்குப் பகுதியில் திபெத்திய பௌத்தர்களும், தெற்குப் பகுதியில் இந்துக்களும் வாழ்கின்றனர்.

## புவியியல் மற்றும் தட்ப வெப்பம்
கர்ணாலி மண்டலம் இமயமலை பகுதியில், கடல் மட்டத்திலிருந்து 1,000 மீட்டர் முதல் 6,400 மீட்டர் உயரம் வரை பரவியுள்ளது. எனவே இம்மண்டலத்தின்  தட்ப வெப்பம்  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,   துருவப் பகுதி காலநிலை, வெண்பனி படர்ந்த பகுதிகள்  என  ஐந்து  காலநிலைகளில் காணப்படுகிறது. 
 
## மேற்கோள்கள்


## வெளியிணைப்புகள்
* about karnali on nepali test 

நேபாளத்தின் மண்டலங்கள்